CELEX: 32009L0077
Language: sl
Date: 2009-07-01 00:00:00
Title: Direktiva Komisije 2009/77/ES z dne 1. julija 2009 o spremembi Direktive Sveta 91/414/EGS zaradi vključitve klorsulfurona, ciromazina, dimetaklora, etofenproksa, lufenurona, penkonazola, trialata in triflusulfurona kot aktivnih snovi (Besedilo velja za EGP)

2.7.2009   
            
            
               SL
            
            
               Uradni list Evropske unije
            
            
               L 172/23
            
         
      DIREKTIVA KOMISIJE 2009/77/ES
   z dne 1. julija 2009
   o spremembi Direktive Sveta 91/414/EGS zaradi vključitve klorsulfurona, ciromazina, dimetaklora, etofenproksa, lufenurona, penkonazola, trialata in triflusulfurona kot aktivnih snovi
   (Besedilo velja za EGP)
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Direktive Sveta 91/414/EGS z dne 15. julija 1991 o dajanju fitofarmacevtskih sredstev v promet (1) in zlasti člena 6(1) Direktive,
   ob upoštevanju naslednjega:
   
               (1)
            
            
               Uredbi Komisije (ES) št. 451/2000 (2) in (ES) št. 1490/2002 (3) določata podrobna pravila za izvajanje tretje faze delovnega programa iz člena 8(2) Direktive 91/414/EGS in seznam aktivnih snovi, ki jih je treba oceniti zaradi njihove možne vključitve v Prilogo I k Direktivi 91/414/EGS. Navedeni seznam vključuje klorsulfuron, ciromazin, dimetaklor, etofenproks, lufenuron, penkonazol, trialat in triflusulfuron.
            
         
               (2)
            
            
               Vplivi navedenih aktivnih snovi na zdravje ljudi in okolje so bili ocenjeni v skladu z določbami uredb (ES) št. 451/2000 in (ES) št. 1490/2002 za vrste uporab, ki jih je predlagal prijavitelj. Poleg tega navedeni uredbi določata države članice poročevalke, ki morajo Evropski agenciji za varnost hrane (EFSA) v skladu s členom 10(1) Uredbe (ES) št. 1490/2002 predložiti ustrezna poročila o oceni in priporočila. Država članica poročevalka za klorsulfuron in ciromazin je bila Grčija, vse ustrezne informacije pa so bile predložene 27. julija 2007 oziroma 31. avgusta 2007. Država članica poročevalka za dimetaklor in penkonazol je bila Nemčija, vse ustrezne informacije pa so bile predložene 2. maja 2007 oziroma 19. junija 2007. Država članica poročevalka za etofenproks je bila Italija, vse ustrezne informacije pa so bile predložene 15. julija 2005. Država članica poročevalka za lufenuron je bila Portugalska, vse ustrezne informacije pa so bile predložene 20. septembra 2006. Država članica poročevalka za trialat je bilo Združeno kraljestvo, vse ustrezne informacije pa so bile predložene 6. avgusta 2007. Država članica poročevalka za triflusulfuron je bila Francija, vse ustrezne informacije pa so bile predložene 26. julija 2007.
            
         
               (3)
            
            
               Poročila o oceni so pregledali strokovnjaki držav članic in EFSA ter jih predložili Komisiji v obliki znanstvenih poročil EFSA (4), in sicer 26. novembra 2008 za klorsulfuron, 17. septembra 2008 za ciromazin in dimetaklor, 19. decembra 2008 za etofenproks, 30. septembra 2008 za lufenuron in triflusulfuron, 25. septembra 2008 za penkonazol in 26. septembra 2008 za trialat. Ta poročila so države članice in Komisija pregledale v okviru Stalnega odbora za prehranjevalno verigo in zdravje živali ter končne različice pripravile 26. februarja 2009 v obliki poročil Komisije o pregledu za klorsulfuron, ciromazin, dimetaklor, lufenuron, penkonazol, trialat in triflusulfuron ter 13. marca 2009 za etofenproks.
            
         
               (4)
            
            
               Različne preiskave so pokazale, da se za fitofarmacevtska sredstva, ki vsebujejo klorsulfuron, ciromazin, dimetaklor, etofenproks, lufenuron, penkonazol, trialat in triflusulfuron, lahko pričakuje, da na splošno izpolnjujejo zahteve iz člena 5(1)(a) in (b) Direktive 91/414/EGS, zlasti v zvezi z uporabami, ki so bile proučene in podrobno navedene v poročilu Komisije o pregledu. Zato je primerno vključiti te aktivne snovi v Prilogo I, da se v vseh državah članicah v skladu z določbami navedene direktive lahko registrirajo fitofarmacevtska sredstva, ki vsebujejo te aktivne snovi.
            
         
               (5)
            
            
               Brez poseganja v navedeni sklep je primerno pridobiti dodatne informacije o nekaterih posameznih točkah. Člen 6(1) Direktive 91/414/ES določa, da za vključitev posamezne snovi v Prilogo I lahko veljajo nekateri pogoji. Zato je treba za lufenuron, dimetaklor in klorsulfuron od prijaviteljev zahtevati predložitev dodatnih informacij o kemijski sestavi aktivnih snovi, kot so proizvedene. Nadalje je za ciromazin in penkonazol primerno od prijaviteljev zahtevati predložitev dodatnih informacije o stanju in obnašanju metabolitov NOA 435343 (za ciromazin) in U1 (za penkonazol) v tleh ter o tveganju za vodne organizme. Poleg tega je za trialat primerno od prijavitelja zahtevati predložitev dodatnih informacij o metabolizmu primarne rastline, stanju in obnašanju metabolita diizopropilamina v tleh, možnostih za biomagnifikacijo v vodni prehranski verigi, tveganju za sesalce, ki jedo ribe, in dolgoročnem tveganju za deževnike. Prav tako je primerno za etofenproks od prijavitelja zahtevati predložitev dodatnih informacij o tveganju za vodne organizme, vključno s tveganjem za živali, ki živijo v sedimentih, nadaljnjih študij o možnostih za endokrine motnje v vodnih organizmih (študija o celotnem življenjskem ciklu rib) in biomagnifikacijo. Nenazadnje je treba za dimetaklor, klorsulfuron in triflusulfuron od prijaviteljev zahtevati predložitev dodatnih informacij o toksikološkem pomenu metabolitov, če je snov razvrščena kot rakotvorna kategorije 3.
            
         
               (6)
            
            
               Pred vključitvijo aktivne snovi v Prilogo I je treba določiti primeren rok, v katerem se države članice in zainteresirane strani lahko pripravijo na izpolnjevanje novih zahtev, ki bodo posledica vključitve.
            
         
               (7)
            
            
               Brez poseganja v obveznosti iz Direktive 91/414/EGS, ki izhajajo iz vključitve aktivne snovi v Prilogo I, je državam članicam treba omogočiti, da v šestih mesecih po vključitvi snovi pregledajo obstoječe registracije fitofarmacevtskih sredstev, ki vsebujejo klorsulfuron, ciromazin, dimetaklor, etofenproks, lufenuron, penkonazol, trialat in triflusulfuron, da zagotovijo izpolnjevanje zahtev iz Direktive 91/414/EGS, zlasti iz člena 13 in ustreznih pogojev iz Priloge I. Države članice v skladu z določbami Direktive 91/414/EGS obstoječe registracije po potrebi spremenijo, nadomestijo ali prekličejo. Z odstopanjem od zgoraj navedenega roka je treba določiti daljše obdobje za predložitev in oceno celotne dokumentacije iz Priloge III vsakega fitofarmacevtskega sredstva za vsako nameravano uporabo v skladu z enotnimi načeli iz Direktive 91/414/EGS.
            
         
               (8)
            
            
               Izkušnje iz prejšnjih vključitev aktivnih snovi, ocenjenih na podlagi Uredbe Komisije (EGS) št. 3600/92 (5), v Prilogo I k Direktivi 91/414/EGS so pokazale, da lahko pride do težav pri razlagi dolžnosti imetnikov obstoječih registracij v zvezi z dostopom do podatkov. V izogib nadaljnjim težavam se zato zdi nujno razjasniti dolžnosti držav članic, zlasti dolžnost, da preverijo, ali ima imetnik registracije dostop do dokumentacije, ki izpolnjuje pogoje iz Priloge II k navedeni direktivi. Vendar pa ta razjasnitev državam članicam ali imetnikom registracij ne nalaga nikakršnih novih obveznosti v primerjavi z doslej sprejetimi direktivami o spremembah Priloge I.
            
         
               (9)
            
            
               Zato je primerno Direktivo 91/414/EGS ustrezno spremeniti.
            
         
               (10)
            
            
               Ukrepi, predvideni s to direktivo, so v skladu z mnenjem Stalnega odbora za prehranjevalno verigo in zdravje živali –
            
         SPREJELA NASLEDNJO DIREKTIVO:
   Člen 1
   Priloga I k Direktivi 91/414/EGS se spremeni v skladu s Prilogo k tej direktivi.
   Člen 2
   Države članice sprejmejo in objavijo zakone in druge predpise, potrebne za uskladitev s to direktivo, najpozneje do 30. junija 2010. Komisiji takoj sporočijo besedilo navedenih predpisov in korelacijsko tabelo med navedenimi predpisi in to direktivo.
   Navedene predpise uporabljajo od 1. julija 2010.
   Države članice se v sprejetih predpisih sklicujejo na to direktivo ali pa sklic nanjo navedejo ob njihovi uradni objavi. Način sklicevanja določijo države članice.
   Člen 3
   1.   Države članice v skladu z Direktivo 91/414/EGS do 30. junija 2010 po potrebi spremenijo ali prekličejo obstoječe registracije fitofarmacevtskih sredstev, ki vsebujejo klorsulfuron, ciromazin, dimetaklor, etofenproks, lufenuron, penkonazol, trialat in triflusulfuron kot aktivne snovi.
   Do navedenega datuma zlasti preverijo, ali so pogoji iz Priloge I k navedeni direktivi v zvezi s klorsulfuronom, ciromazinom, dimetaklorom, etofenproksom, lufenuronom, penkonazolom, trialatom in triflusulfuronom, z izjemo tistih iz dela B besedila o navedeni aktivni snovi, izpolnjeni in ali ima imetnik registracije dokumentacijo ali dostop do dokumentacije, ki izpolnjuje zahteve iz Priloge II k navedeni direktivi v skladu s pogoji iz člena 13 navedene direktive.
   2.   Z odstopanjem od odstavka 1 države članice znova ocenijo vsako registrirano fitofarmacevtsko sredstvo, ki vsebuje klorsulfuron, ciromazin, dimetaklor, etofenproks, lufenuron, penkonazol, trialat in triflusulfuron kot edino aktivno snov ali kot eno od več aktivnih snovi, vključenih v Prilogo I k Direktivi 91/414/EGS najpozneje do 31. decembra 2009, v skladu z enotnimi načeli iz Priloge VI k Direktivi 91/414/EGS na podlagi dokumentacije, ki izpolnjuje zahteve iz Priloge III k navedeni direktivi, in ob upoštevanju dela B besedila o klorsulfuronu, ciromazinu, dimetakloru, etofenproksu, lufenuronu, penkonazolu, trialatu in triflusulfuronu iz Priloge I k navedeni direktivi. Na podlagi navedene ocene države članice presodijo, ali sredstvo izpolnjuje pogoje iz člena 4(1)(b), (c), (d) in (e) Direktive 91/414/EGS.
   Države članice nato:
   
               (a)
            
            
               če sredstvo vsebuje klorsulfuron, ciromazin, dimetaklor, etofenproks, lufenuron, penkonazol, trialat in triflusulfuron kot edino aktivno snov, najpozneje do 30. junija 2014 po potrebi spremenijo ali prekličejo registracijo; ali
            
         
               (b)
            
            
               če sredstvo vsebuje klorsulfuron, ciromazin, dimetaklor, etofenproks, lufenuron, penkonazol, trialat in triflusulfuron kot eno izmed več aktivnih snovi, registracijo po potrebi spremenijo ali prekličejo najpozneje do 30. junija 2014 ali do datuma, določenega za takšno spremembo ali preklic v ustreznih direktivah, s katerimi so bile zadevne snovi dodane v Prilogo I k Direktivi 91/414/EGS, pri čemer se upošteva poznejši datum.
            
         Člen 4
   Ta direktiva začne veljati 1. januarja 2010.
   Člen 5
   Ta direktiva je naslovljena na države članice.
   
      V Bruslju, 1. julija 2009
      
         
            Za Komisijo
         
         Androulla VASSILIOU
         
         
            Članica Komisije
         
      
   
   
      (1)  UL L 230, 19.8.1991, str. 1.
   
      (2)  UL L 55, 29.2.2000, str. 25.
   
      (3)  UL L 224, 21.8.2002, str. 23.
   
      (4)  Znanstveno poročilo EFSA (2008) 201, Sklep o strokovnem pregledu ocene tveganja pesticidov z aktivno snovjo klorsulfuron (dokončano: 26. novembra 2008).
   Znanstveno poročilo EFSA (2008) 168, Sklep o strokovnem pregledu ocene tveganja pesticidov z aktivno snovjo ciromazin (dokončano: 17. septembra 2008).
   Znanstveno poročilo EFSA (2008) 169, Sklep o strokovnem pregledu ocene tveganja pesticidov z aktivno snovjo dimetaklor (dokončano: 17. septembra 2008).
   Znanstveno poročilo EFSA (2008) 213, Sklep o strokovnem pregledu ocene tveganja pesticidov z aktivno snovjo etofenproks (dokončano: 19. decembra 2008).
   Znanstveno poročilo EFSA (2008) 189, Sklep o strokovnem pregledu ocene tveganja pesticidov z aktivno snovjo lufenuron (dokončano: 30. septembra 2008).
   Znanstveno poročilo EFSA (2008) 175, Sklep o strokovnem pregledu ocene tveganja pesticidov z aktivno snovjo penkonazol (dokončano: 25. septembra 2008).
   Znanstveno poročilo EFSA (2008) 195, Sklep o strokovnem pregledu ocene tveganja pesticidov z aktivno snovjo triflusulfuron (dokončano: 30. septembra 2008).
   Znanstveno poročilo EFSA (2008) 181, Sklep o strokovnem pregledu ocene tveganja pesticidov z aktivno snovjo trialat (dokončano: 26. septembra 2008).
   
      (5)  UL L 366, 15.12.1992, str. 10.
   
      PRILOGA
      Na koncu razpredelnice v Prilogi I k Direktivi 91/414/EGS se doda naslednje besedilo:
      
         
                     Št.
                  
                  
                     Splošno ime, identifikacijske številke
                  
                  
                     Ime po IUPAC
                  
                  
                     Čistost (1)
                     
                  
                  
                     Začetek veljavnosti
                  
                  
                     Potek veljavnosti
                  
                  
                     Posebne določbe
                  
               
                     „287
                  
                  
                     klorsulfuron
                     št. CAS 64902-72-3
                     št. CIPAC 391
                  
                  
                     
                        1-(2-chlorophenylsulfonyl)-3-(4-methoxy-6-methyl-1,3,5-triazin-2-yl)urea
                     
                  
                  
                     ≥ 950 g/kg
                     Nečistote:
                     2-Chlorobenzenesulfonamide (IN-A4097) največ 5 g/kg in
                     4-methoxy-6-methyl-1,3,5-triazin-2-amine (IN-A4098) največ 6 g/kg
                  
                  
                     1. januar 2010
                  
                  
                     31. december 2019
                  
                  
                     DEL A
                     Registrira se lahko samo kot herbicid.
                     DEL B
                     Za izvajanje enotnih načel iz Priloge VI se upoštevajo sklepi poročila o pregledu za klorsulfuron ter zlasti dodatkov I in II h končni različici poročila, ki jo je Stalni odbor za prehranjevalno verigo in zdravje živali pripravil 26. februarja 2009.
                     V tej celoviti oceni morajo biti države članice zlasti pozorne na:
                     
                                 —
                              
                              
                                 zaščito vodnih organizmov in neciljnih rastlin; v zvezi s temi opredeljenimi tveganji se po potrebi uporabijo ukrepi za zmanjšanje tveganja, kot so varovalni pasovi,
                              
                           
                                 —
                              
                              
                                 zaščito podzemne vode, ko se aktivna snov uporablja na območjih z občutljivimi tlemi in/ali podnebnimi razmerami.
                              
                           Zadevne države članice:
                     
                                 —
                              
                              
                                 zagotovijo, da prijavitelj Komisiji predloži dodatne študije o lastnostih do 1. januarja 2010.
                              
                           Če je klorsulfuron razvrščen kot rakotvoren kategorije 3 v skladu s točko 4.2.1. Priloge VI k Direktivi 67/548/EGS, zadevne države članice zahtevajo predložitev nadaljnjih informacij o pomenu metabolitov IN-A4097, IN-A4098, IN-JJ998, IN-B5528 in IN-V7160 v zvezi z rakom ter zagotovijo, da prijavitelj predloži navedene informacije Komisiji v šestih mesecih od obvestila o odločitvi o razvrstitvi navedene snovi.
                  
               
                     288
                  
                  
                     ciromazin
                     št. CAS 66215-27-8
                     št. CIPAC 420
                  
                  
                     N-cyclopropyl-1,3,5-triazine-2,4,6-triamine
                     
                  
                  
                     ≥ 950 g/kg
                  
                  
                     1. januar 2010
                  
                  
                     31. december 2019
                  
                  
                     DEL A
                     Registrira se lahko samo kot insekticid v rastlinjakih.
                     DEL B
                     Pri ocenjevanju vlog za registracijo fitofarmacevtskih sredstev, ki vsebujejo ciromazin, za druge uporabe kot za paradižnike, zlasti v zvezi z izpostavljenostjo potrošnikov, so države članice zlasti pozorne na merila iz člena 4(1)(b) in zagotovijo, da se pred odobritvijo takšne registracije predložijo vsi potrebni podatki in informacije.
                     Za izvajanje enotnih načel iz Priloge VI se upoštevajo sklepi poročila o pregledu za ciromazin ter zlasti dodatkov I in II h končni različici poročila, ki jo je Stalni odbor za prehranjevalno verigo in zdravje živali pripravil 26. februarja 2009.
                     V tej celoviti oceni morajo biti države članice zlasti pozorne na:
                     
                                 —
                              
                              
                                 zaščito podtalnice, ko se aktivna snov uporablja na območjih z občutljivimi tlemi in/ali podnebnimi razmerami,
                              
                           
                                 —
                              
                              
                                 zaščito vodnih organizmov,
                              
                           
                                 —
                              
                              
                                 zaščito opraševalcev.
                              
                           Pogoji registracije po potrebi vključujejo ukrepe za zmanjšanje tveganja.
                     Zadevne države članice zahtevajo predložitev dodatnih informacij v zvezi s stanjem in obnašanjem metabolita NOA 435343 v tleh ter tveganjem za vodne organizme. Zagotovijo, da prijavitelj, ki je zahteval vključitev ciromazina v to prilogo, predloži te informacije Komisiji najpozneje do 31. decembra 2011.
                  
               
                     289
                  
                  
                     dimetaklor
                     št. CAS 50563-36-5
                     št. CIPAC 688
                  
                  
                     
                        2-chloro-N-(2-methoxyethyl)acet-2',6'-xylidide
                     
                  
                  
                     ≥ 950 g/kg
                     Nečistote 2,6-dimethylaniline: največ 0,5 g/kg
                  
                  
                     1. januar 2010
                  
                  
                     31. december 2019
                  
                  
                     DEL A
                     Registrira se lahko samo kot herbicid za uporabo največ 1,0 kg/ha samo vsako tretje leto na istem polju.
                     DEL B
                     Za izvajanje enotnih načel iz Priloge VI se upoštevajo sklepi poročila o pregledu za dimetaklor ter zlasti dodatkov I in II h končni različici poročila, ki jo je Stalni odbor za prehranjevalno verigo in zdravje živali pripravil 26. februarja 2009.
                     V tej celoviti oceni morajo biti države članice zlasti pozorne na:
                     
                                 —
                              
                              
                                 varnost izvajalcev tretiranja ter zagotovitev, da je v pogojih uporabe predpisana uporaba ustrezne osebne zaščitne opreme,
                              
                           
                                 —
                              
                              
                                 zaščito vodnih organizmov in neciljnih rastlin; v zvezi s temi opredeljenimi tveganji se po potrebi uporabijo ukrepi za zmanjšanje tveganja, kot so varovalni pasovi,
                              
                           
                                 —
                              
                              
                                 zaščito podzemne vode, ko se aktivna snov uporablja na območjih z občutljivimi tlemi in/ali podnebnimi razmerami.
                              
                           Pogoji registracije vključujejo ukrepe za zmanjšanje tveganja, na posebej občutljivih območjih pa se po potrebi začnejo izvajati programi za spremljanje možnosti onesnaženja podzemne vode z metaboliti CGA 50266, CGA 354742, CGA 102935 in SYN 528702.
                     Zadevne države članice:
                     
                                 —
                              
                              
                                 zagotovijo, da prijavitelj Komisiji predloži dodatne študije o lastnostih do 1. januarja 2010.
                              
                           Če je dimetaklor razvrščen kot rakotvoren kategorije 3 v skladu s točko 4.2.1. Priloge VI k Direktivi 67/548/EGS, zadevne države članice zahtevajo predložitev nadaljnjih informacij o pomenu metabolitov CGA 50266, CGA 354742, CGA 102935 in SYN 528702 v zvezi z rakom ter zagotovijo, da prijavitelj predloži navedene informacije Komisiji v šestih mesecih od obvestila o odločitvi o razvrstitvi navedene snovi.
                  
               
                     290
                  
                  
                     etofenproks
                     št. CAS 80844-07-1
                     št. CIPAC 471
                  
                  
                     
                        2-(4-ethoxyphenyl)-2-methylpropyl 3-phenoxybenzyl
                     
                     
                        Ether
                     
                  
                  
                     ≥ 980 g/kg
                  
                  
                     1. januar 2010
                  
                  
                     31. december 2019
                  
                  
                     DEL A
                     Registrira se lahko samo kot insekticid.
                     DEL B
                     Za izvajanje enotnih načel iz Priloge VI se upoštevajo sklepi poročila o pregledu za etofenproks ter zlasti dodatkov I in II h končni različici poročila, ki jo je Stalni odbor za prehranjevalno verigo in zdravje živali pripravil 26. februarja 2009.
                     V tej celoviti oceni morajo biti države članice zlasti pozorne na:
                     
                                 —
                              
                              
                                 varnost izvajalcev tretiranja in delavcev ter zagotovitev, da je v pogojih uporabe predpisana uporaba ustrezne osebne zaščitne opreme,
                              
                           
                                 —
                              
                              
                                 zaščito vodnih organizmov; v zvezi s temi opredeljenimi tveganji se po potrebi uporabijo ukrepi za zmanjšanje tveganja, kot so varovalni pasovi,
                              
                           
                                 —
                              
                              
                                 zaščito čebel in neciljnih členonožcev; v zvezi s temi opredeljenimi tveganji se po potrebi uporabijo ukrepi za zmanjšanje tveganja, kot so varovalni pasovi.
                              
                           Zadevne države članice:
                     
                                 —
                              
                              
                                 zagotovijo, da prijavitelj Komisiji predloži dodatne informacije o tveganju za vodne organizme, vključno s tveganjem za živali, ki živijo v sedimentih, in biomagnifikacijo,
                              
                           
                                 —
                              
                              
                                 zagotovijo predložitev nadaljnjih študij o možnostih endokrinih motenj v vodnih organizmih (študija o celovitem življenjskem ciklu rib).
                              
                           Države članice zagotovijo, da prijavitelji Komisiji takšne študije predložijo do 31. decembra 2011.
                  
               
                     291
                  
                  
                     lufenuron
                     št. CAS: 103055-07-8
                     št. CIPAC 704
                  
                  
                     (RS)-1-[2,5-dichloro-4-(1,1,2,3,3,3-hexafluoro-propoxy)-phenyl]-3-(2,6-difluorobenzoyl)-urea
                     
                  
                  
                     ≥ 970 g/kg
                  
                  
                     1. januar 2010
                  
                  
                     31. december 2019
                  
                  
                     DEL A
                     Registrira se lahko samo kot insekticid za uporabe v zaprtih prostorih ali za uporabe v vabah na prostem.
                     DEL B
                     Za izvajanje enotnih načel iz Priloge VI se upoštevajo sklepi poročila o pregledu za lufenuron ter zlasti dodatkov I in II h končni različici poročila, ki jo je Stalni odbor za prehranjevalno verigo in zdravje živali pripravil 26. februarja 2009.
                     V tej celoviti oceni morajo biti države članice zlasti pozorne na:
                     
                                 —
                              
                              
                                 visoko obstojnost v okolju in visoko tveganje bioakumulacije ter zagotovijo, da uporaba lufenurona nima dolgoročnih neželenih učinkov na neciljne organizme,
                              
                           
                                 —
                              
                              
                                 zaščito ptic, sesalcev, neciljnih organizmov v tleh, čebel, neciljnih členonožcev, površinskih vod in vodnih organizmov v občutljivih razmerah.
                              
                           Zadevne države članice:
                     
                                 —
                              
                              
                                 zagotovijo, da prijavitelj Komisiji predloži dodatne študije o lastnostih do 1. januarja 2010.
                              
                           
               
                     292
                  
                  
                     penkonazol
                     št. CAS 66246-88-6
                     št. CIPAC 446
                  
                  
                     
                        (RS) 1-[2-(2,4-dichloro-phenyl)-pentyl]-1H-[1,2,4] triazole
                     
                  
                  
                     ≥ 950 g/kg
                  
                  
                     1. januar 2010
                  
                  
                     31. december 2019
                  
                  
                     DEL A
                     Registrira se lahko samo kot fungicid v rastlinjakih.
                     DEL B
                     Za izvajanje enotnih načel iz Priloge VI se upoštevajo sklepi poročila o pregledu za penkonazol ter zlasti dodatkov I in II h končni različici poročila, ki jo je Stalni odbor za prehranjevalno verigo in zdravje živali pripravil 26. februarja 2009.
                     V tej celoviti oceni morajo biti države članice zlasti pozorne na:
                     
                                 —
                              
                              
                                 zaščito podzemne vode, ko se aktivna snov uporablja na območjih z občutljivimi tlemi in/ali podnebnimi razmerami.
                              
                           Pogoji registracije po potrebi vključujejo ukrepe za zmanjšanje tveganja.
                     Zadevne države članice zahtevajo predložitev dodatnih informacij o stanju in obnašanju metabolita U1 v tleh. Zagotovijo, da prijavitelj, ki je zahteval vključitev penkonazola v to prilogo, predloži takšne informacije Komisiji najpozneje do 31. decembra 2011.
                  
               
                     293
                  
                  
                     trialat
                     št. CAS 2303-17-5
                     št. CIPAC 97
                  
                  
                     
                        S-2,3,3-trichloroallyl di-isopropyl
                     
                     
                        (thiocarbamate)
                     
                  
                  
                     ≥ 940 g/kg
                     NDIPA (Nitroso-diisopropylamine)
                     največ 0,02 mg/kg
                  
                  
                     1. januar 2010
                  
                  
                     31. december 2019
                  
                  
                     DEL A
                     Registrira se lahko samo kot herbicid.
                     DEL B
                     Za izvajanje enotnih načel iz Priloge VI se upoštevajo sklepi poročila o pregledu za penkonazol ter zlasti dodatkov I in II h končni različici poročila, ki jo je Stalni odbor za prehranjevalno verigo in zdravje živali pripravil 26. februarja 2009.
                     V tej celoviti oceni morajo biti države članice zlasti pozorne na:
                     
                                 —
                              
                              
                                 varnost izvajalcev tretiranja ter zagotovitev, da je v pogojih uporabe predpisana uporaba ustrezne osebne zaščitne opreme,
                              
                           
                                 —
                              
                              
                                 izpostavljenost potrošnikov ostankom trialata v obdelanih posevkih, posevkih, ki sledijo v kolobarju, in proizvodih živalskega izvora,
                              
                           
                                 —
                              
                              
                                 zaščito vodnih organizmov in neciljnih rastlin ter zagotovitev, da pogoji registracije, kadar je to primerno, vključujejo potrebne ukrepe za zmanjšanje tveganja, kot so varnostni pasovi,
                              
                           
                                 —
                              
                              
                                 možnost onesnaženja podzemne vode z razgradnimi proizvodi TCPSA, ko se aktivna snov uporablja na območjih z občutljivimi tlemi in/ali podnebnimi razmerami. Pogoji registracije po potrebi morajo vključevati ukrepe za zmanjšanje tveganja.
                              
                           Zadevne države članice zagotovijo, da prijavitelj Komisiji predloži:
                     
                                 —
                              
                              
                                 dodatne informacije za ocenitev metabolizma primarne rastline,
                              
                           
                                 —
                              
                              
                                 dodatne informacije o stanju in obnašanju metabolita diizopropilamina v tleh,
                              
                           
                                 —
                              
                              
                                 dodatne informacije o možnostih za biomagnifikacijo v vodni prehranski verigi,
                              
                           
                                 —
                              
                              
                                 informacij za nadaljnjo obravnavo tveganja za sesalce, ki jedo ribe, in dolgoročnega tveganja za deževnike.
                              
                           Države članice zagotovijo, da prijavitelj Komisiji takšne informacije predloži do 31. decembra 2011.
                  
               
                     294
                  
                  
                     triflusulfuron
                     št. CAS 126535-15-7
                     št. CIPAC 731
                  
                  
                     
                        2-[4-dimethylamino-6-(2,2,2-trifluoroethoxy)-1,3,5-triazin-2-ylcarbamoylsulfamoyl]-m-toluic acid
                     
                  
                  
                     ≥ 960 g/kg
                     N,N-dimethyl-6-(2,2,2-trifluoroethoxy)-1,3,5-triazine-2,4-diamine
                     največ 6 g/kg
                  
                  
                     1. januar 2010
                  
                  
                     31. december 2019
                  
                  
                     DEL A
                     Registrira se lahko samo kot herbicid za uporabo na sladkorni in krmni pesi pri največ 60 g/ha samo vsako tretje leto na istem polju. Živina se ne sme krmiti z listjem obdelanih posevkov.
                     DEL B
                     Za izvajanje enotnih načel iz Priloge VI se upoštevajo sklepi poročila o pregledu za penkonazol ter zlasti dodatkov I in II h končni različici poročila, ki jo je Stalni odbor za prehranjevalno verigo in zdravje živali pripravil 26. februarja 2009.
                     V tej celoviti oceni morajo biti države članice zlasti pozorne na:
                     
                                 —
                              
                              
                                 izpostavljenost potrošnikov ostankom metabolitov IN-M7222 in IN-E7710 v posevkih, ki sledijo v kolobarju, in proizvodih živalskega izvora,
                              
                           
                                 —
                              
                              
                                 zaščito vodnih organizmov in vodnih rastlin pred tveganjem, ki izhaja iz uporabe triflusulfurona in metabolita IN-66036, ter zagotovijo, da pogoji registracije, kadar je to primerno, vključujejo potrebne ukrepe za zmanjšanje tveganja, kot so varnostni pasovi,
                              
                           
                                 —
                              
                              
                                 možnost onesnaženja podzemne vode z razgradnimi proizvodi IN-M7222 in IN-W6725, ko se aktivna snov uporablja na območjih z občutljivimi tlemi in/ali podnebnimi razmerami. Pogoji registracije po potrebi morajo vključevati ukrepe za zmanjšanje tveganja.
                              
                           Če je triflusulfuron razvrščen kot rakotvoren kategorije 3 v skladu s točko 4.2.1 Priloge VI k Direktivi 67/548/EGS, zadevne države članice zahtevajo predložitev dodatnih informacij o pomenu metabolitov IN-M7222, IN-D8526 in IN-E7710 v zvezi z rakom. Države članice zagotovijo, da prijavitelj Komisiji predloži navedene informacije v roku šest mesecev od obvestila o odločitvi o razvrstitvi navedene snovi.“
                  
               
      
         (1)  Več podrobnosti o aktivni snovi in njenih lastnostih je v poročilu o pregledu.